
Text rozhodnutia
Súd: Krajský súd Košice Spisová značka: 6S/146/2011 Identifikačné číslo súdneho spisu: 7611213752 Dátum vydania rozhodnutia: 12. 01. 2012 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2012:7611213752.2 Uznesenie Krajský súd v Košiciach v právnej veci žalobcu Q. H., bytom K. Č.. XXX, proti žalovanému Krajskému riaditeľstvu Policajného zboru v Košiciach, Krajský dopravný inšpektorát, v konaní o preskúmanie zákonnosti rozhodnutia č. KRPZ-KE-KDI2-P-103/2011 zo dňa 29.07.2011, takto r o z h o d o l : Konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Podaním doručeným tunajšiemu súdu dňa 18.08.2011 označeným ako „Žiadosť“ žalobca žiadal preskúmať zákonnosť rozhodnutia žalovaného. Keďže uvedené podanie neobsahovalo všetky zákonom predpísané náležitosti, ktoré má mať žaloba proti rozhodnutiu a postupu správneho orgánu v zmysle ustanovenia § 249 ods.2 O.s.p. v spojení s ustanovením § 79 ods.1 O.s.p., súd vyzval žalobcu uznesením č.k. 6S/146/2011-19 zo dňa 05.12.2011 na doplnenie žaloby v lehote 10 dní od doručenia uznesenia spolu s poučením, ako je potrebné doplnenie vykonať a upozornil ho na zákonné následky prípadného neodstránenia vád žaloby. Uvedené uznesenie bolo žalobcovi doručené dňa 14.12.2011, čo vyplýva z údajov na poštovej doručenke. Podľa ustanovenia § 250d ods.3 Občianskeho súdneho poriadku v znení neskorších predpisov (ďalej len „O.s.p.“), súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods.2). Odvolanie proti uzneseniu je prípustné. Žalobca na výzvu súdu doposiaľ nereagoval a vady žaloby v intenciách pokynu súdu neodstránil. Z tohto dôvodu súd konanie v súlade s ustanovením § 250d ods.3 prvej vety O.s.p. zastavil, pretože vady žaloby bránia jej vecnému vybaveniu. O trovách konania súd rozhodol v zmysle ustanovenia § 146 ods.1 písm.c) O.s.p. v spojení s ustanovením § 246c ods.1 prvá O.s.p. tak, že žiaden z účastníkov nemá právo na náhradu trov konania. Predmetné uznesenie bolo prijaté senátom Krajského súdu v Košiciach jednomyseľne (ustanovenie § 3 ods.9 zákona č. 757/2004 Z.z. o súdoch a o zmene a doplnení niektorých zákonov v znení novely vykonanej zákonom č. 33/2011 Z.z. účinným od 01.05.2011). Poučenie: Proti tomuto uzneseniu možno podať odvolanie do 15 dní odo dňa jeho doručenia na Najvyšší súd Slovenskej republiky, prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods.3 O.s.p.) uviesť, proti ktorému rozhodnutiu odvolanie smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

